Hun ble født som den yngste av tre søsken; hun har storesøsteren Limor og storebroren Nimrod. Cohen fikk sitt navn etter en onkel som mistet livet under et terroristangrep. Selv om hun er født som en gutt anså hun seg som kvinnelig fra ung alder av, og allerede som trettenåring sto hun frem som transkvinne. Cohen ønsket å bli en sanger siden hun som åtteåring så den legendariske israelske sangeren Ofra Haza fremføre sangen «Chai» i Eurovision Song Contest 1983. Selv om familien var ganske fattig, jobbet Cohens mor for å betale for musikktimene hennes, og hun har uttalt at barndommen hennes var nokså lykkelig. I dag er Cohen blant de mest kjente trans kjendisene i verden.